
Bijeljina, 25.01.2022.godine


	OSNOVNI SUD U BIJELJINI, sudija Semir Mehanović, u izvršnom postupku tražioca izvršenja „MTEL“ a.d. Banja Luka, koga zastupa Dakić Brankica, protiv izvršenika    Mirković Gordane iz Golog Brda,  radi naplate novčanog potraživanja, v.sp. 854,56 KM, donio je dana  25.01.2022.godine sljedeći

Z A K L J U Č A K  
O  P R O D A J I  P O K R E T N I H  S T V A R I 
N E P O S R E D N O M  P O G O D B O M


Rješenjem  Osnovnog suda u Bijeljini broj 80 0 I 108089 19 Kom  od dana 17.07.2019.godine, dopušteno je izvršenje protiv izvršenika Mirković Gordane iz Golog Brda,  radi naplate novčanog potraživanja na osnovu izvršne isprave, prodajom pokretnih stvari izvršenika. 

Dana 29.10.2020.godine, zaplijenjene su i popisane pokretne stvari izvršenika.

Oređuje se prvo ročište neposrednom pogodbom, za prodaju sljedećih pokretni stvari izvršenika Mirković Gordane iz Golog Brda, i to:

· Putničko motorno vozilo Opel Corsa, godina proizvodnje 2001., broj motora Z12XE19N99792, broj šasije W0L0XCF0814013774, crvene boje, 1 kom .................................................. 3.000,00 KM


Prikupljanje pismenih ponuda vršiti će se u zgradi Osnovnog suda u Bijeljini u vremenskom periodu od 01.02.2022.godine do 11.02.2022.godine, kancelarija br. 2-A, u vremenu od 07,00 do 15,00 časova, dok će se otvaranje ponuda izvršiti dana 16.02.2022.godine u 09,00 časova, kancelarija br. 2.A Zainteresirani kupci pismene ponude mogu slati poštom  ili iste predati neposredno u pisarnici Osnovnog suda u Bijeljini.

Popisane pokretne stvari ostavljene su na čuvanje izvršeniku i mogu se razgledati u prisustvu sudskog izvršioca, po pismenom zahtjevu zainteresovanog ponuđača u roku određenom za prikupljanje ponuda, uz obvezu uplate odgovarajućeg predujma. Izvršeniku je zabranjeno svako raspolaganje zaplijenjenim pokretnim stvarima, bez naloga Suda.

Ročište neposrednom pogodbom održat će se pred sudskim izvršiocem ovog Suda, s jedne strane i kupca s druge strane. Sudski izvršilac pokretne stvari prodaje u ime i za račun izvršenika. Tražilac izvršenja može se prijaviti kao kupac ili može naći kupca za kupovinu zaplijenjenih stvari. Kupljene pokretne stvari kupac kupuje uz klauzulu viđeno - kupljeno. Prodavac ne odgovara za nedostatke na stvari, niti za ispravno funkcioniranje istih.

Zahtjev sudu za zakazivanje novog ročišta, ukoliko je prvo ročište bezuspješno održano, stranka može podnijeti u roku od 8. dana, od isteka posljednjeg dana određenog za prikupljanje ponuda. Sud nije u obavezi izvještavati uredno pozvane stranke o rezultatima prikuplenih ponuda. O rezultatima uspješno provedene prodaje stranke i drugi učesnici u postupku, biti će obaviješteni putem Oglasne table suda, WEB stranice Osnovnog suda u Bijeljini – Elektronska oglasna ploča, a mogu se informisati pozivom na br. 055 224 910, lokal 114., Služba sudskih izvršilaca, narednog radnog dana nakon proteka roka određenog za otvaranje prispjelih ponuda.

Na prvom ročištu neposrednom pogodbom, zaplijenjena pokretna stvar ne može se prodati ispod ½ utvrđene vrijednosti.


Ukoliko ima više kupaca, ponuđač s najvećom ponudom obavezan je odmah uplatiti kupoprodajnu cijenu za kupljenu pokretnu stvar. Ukoliko najpovoljni ponuđač ne uplati kupoprodajnu cijenu po pozivu suda, drugi najpovoljni ponuđač biti će proglašen kupcem i 
platiće onu cijenu koju je ponudio i tako redom.U slučaju da niti jedan od ponuđača ne uplati cijenu po pozivu Suda, Sud će na zahtjev jedne od stranaka oglasiti da prvo ročište nije uspjelo. 
Rješenje o dosudi Sud će donijeti odmah po uplati kupoprodajne cijene, a najkasnije u roku od 5. ( pet ) dana od izvršene uplate. Sve poreze i takse u vezi sa prodajom snosi kupac.
Donošenjem i uručenjem rješenja o dosudi, smatrati će se da je kupcu predata isprava kojom se stvar može preuzeti od izvršenika ( treće osobe ili sudskog depoa ). Ukoliko izvršenik ne izvrši dobrovoljnu predaju kupljenih pokretni stvari, iste će na zahtjev kupca uz posredovanje Suda biti izuzete od izvršenika i predate kupcu. Kupac je dužan obavijestiti Sud, da mu izvršenik na njegov zahtjev nije izvršio dobrovoljnu predaju kupljenih pokretni stvari. Sud je dužan osigurati predaju stvari kupcu u roku od 5. ( pet ) dana, od dana kada je postupajući sudija u sudski spis zaprimio podnesak kojim se zahtijeva predaja dosuđenih pokretni stvari posredstvom Suda.

Ovaj zaključak objaviti će se na sudskoj oglasnoj tabli i WEB stranici Suda. Stranka može o svom trošku objaviti zaključak o prodaji u sredstvima javnog informisanja ili na drugi odgovarajući način.

Sud će obustaviti izvršenje određeno zapljenom, procjenom i prodajom pokretnih stvari ukoliko niti jedna stranka, nakon neuspjelog prvog ročišta, u roku od 8. dana ne predloži održavanje drugog ročišta neposrednom pogodbom ili ukoliko se pokretne stvari ne uspiju prodati na drugom ročištu neposrednom pogodbom.


		    S u d i j a  
                                                                                                                        Semir Mehanović
PRAVNA POUKA: Protiv ovog zaključka nije dozvoljen pravni lijek.
                                                                                    





